Kat in die sak gekoop?Uitdrukking: Om ‘n kat in die sak te koop Betekenis: Mens jouself ŉ kat in die sak wanneer jy ŉ slegte kopie doen. Waar kom dit vandaan? Solank as wat die mens mens is, is dit in sy aard om ander te verkul – veral niksvermoedende klante. Die uitdrukking ŉ kat in die sak koop is die gevolg van hierdie menslike eienskap. ŉ Jong varkie is voor in die verkoper se kraampie of stalletjie aan die voornemende kopers vertoon – veral in die ou tyd op markdae, waar die kopers vir dié dag van heinde en ver gekom het. Daar was ŉ hele paar sakkies wat klaar toegeknoop was, en waarin dan vermoedelik dieselfde model as die lekker sappige, vet jong prototipe was. As jou geld reg was, kon jy net die sak vat en wegdra. Die goedgelowige koper het betaal, sy sak gevat en huis toe gegaan. Daar aangekom het hy gevind dat hy hom letterlik ŉ kat in die sak gekoop het!